Tamarindas (Kosta Rika)

Tamarindas (isp. Tamarindo) – gyvenvietė šiaurės vakarų Kosta Rikoje, Gvanakastės provincijoje, Nikojos pusiasalyje, Ramiojo vandenyno pakrantėje, prie nedidelės įlankos. Išvystytas turizmas. Netoliese yra Las Baulaso nacionalinis jūrinis parkas, nedidelė estuarija su kylančiomis priešsrovinėmis bangomis, driekiasi balto smėlio paplūdimiai, kuriuose kiaušinius deda kietaodžiai vėžliai.